হাফিজ, বাংলাদেশনিউজ২৪x৭.কম  জামায়াত শিবির ও খালেদার চক্রান্তের বিরুদ্ধে রুখে দাড়াতে সর্বসাধারনকে একসাথে কাজ করার আহ্বান জানিয়েছে ছাত্রলীগ । শনিবার দুপুরে ঢাকা বিশ্ববিদ্যালয়ের অপরাজেয় বাংলার পাদদেশে এক সমাবেশে ছাত্রলীগের কেন্দ্রীয় সভাপতি মাহমুদ হাসান রিপন এ আহ্বান জানান ।তিনি বলেন যখন ডিজিটাল বাংলাদেশ গড়ার প্রত্যয়ে সরকার এগিয়ে যাচ্ছে ঠিক সেই মুহুর্তে বেগম খালেদা জিয়া ও জামায়াত শিবির হরতাল ডেকে সকল উন্নয়নে অন্তরায় সৃষ্টি করছে । এদের প্রতিহত করতে হবে । অবিলম্বে  তারেক রহমানকে দেশে ফিরিয়ে এনে তার বিচারের দাবী জানান তিনি । মাহুফজল হায়দার চৌধুরী রোটনের পরিচালনায় সমাবেশে অংশ গ্রহন করেন ঢাবির সভাপতি শেখ সোহেল রানা টিপু সাধারন সম্পাদক সাজ্জাদ সাকিব বাদশা কেন্দ্রীয় নেতা রুপক ও বিভিন্ন হলের নেতৃবৃন্দ প্রমুখ॥ সমাবেশে ড. ইউনুসের নোবেল পুরষ্কার ফিরিয়ে নেয়ার দাবী জানানো হয়॥ এর আগে বিএনপির সন্ত্রাস , নৈরাজ্য ,হরতাল ও যুদ্ধাপরাধীদের বিচারের দাবীতে ছাত্রলীগ একটি মিছিল বের করে যা কলাভবন প্রদক্ষিন করে অপরাজেয় বাংলার পাদদেশে এসে মিলিত হয় ।  বাংলাদেশনিউজ২৪x৭.কম/এসআরএস/এসএকে.